  Майя Бывальцева Алнаш но Эгра ёросъёсын лулчеберетъя выльдэм юртъёсты усьтӥзы. Со сярысь «Вконтакте» вотэсбамаз ивортӥз Удмуртиысь лулчеберетъя но туризмъя министр Владимир Соловьёв. Алнаш ёросысь Сям-Какси гуртын лулчеберетъя юртэз «Культура малой Родины» федерал ӵектосъя тупатъязы. Отын липетсэ, шуныт сётон сӧзнэтэз но укноосты воштӥзы. Озьы ик борддоръёссэ буязы но санузел лэсьтӥзы. Эшшо одӥгзэ лулчеберет юртэз Эрга ёросысь Зура черкогуртын выльдӥзы. Тодэ вайытом, азьвылгес тупатъям бере клубъёсты усьтӥзы Балезино но Кез каргуртъёсын, Дэбес ёросын.  Тегъёс: Лулчеберет Эгра Удмуртия ВладимирСоловьёв Алнаш  